Szociológiai kérdések, A közelítő szingularitás
Csepeli György, MTA

Az előadásban a Heidegger által egykor “planetáris idiotizmusként” jellemzett, az egész földi világot átfogó, önmagára gerjedő, fölötti totális hatalomra törő működés lehetőségének az új infokommunikációs eszközök révén történő megvalósulásával foglalkozom. A kérdés, melyet felteszek, hogy az embereket és a dolgokat egymással összekapcsolt intelligens alkalmazások gazdaságra, társadalomra és a mindennapi életre gyakorolt hatásai összességükben megközelítik-e a Kurzweil által szingularitásként nevezett jövőbeli állapotot. De mielőtt ez bekövetkezne, megíródik a földi élet regényének új fejezete, melynek még nem tudjuk, hogy boldog vagy szomorú lesz a vége.